rlitschk/wikidir huggingface dataset:
Saul Perlmutter (* 22. September 1959 in Champaign-Urbana, Illinois) is en US-amerikaansch Astronom un Nobelpriesdräger in Physik. Saul Perlmutter is de Söhn vun den ehmalgen Perfesser för Chemie- un Biomolekularingenieurwetenschap an de University of Pennsylvania Daniel P. Perlmutter un de fröhere Perfessersche an de Temple University un Sozialwetenschaplerin Felice D. Perlmutter, deren jöödsch Öllern nah de russisch Revolutschoon 1919 ut dat hüüdige Moldawien över Kanada in de USA inwannert sünd. Saul Perlmutter hett twee Geschwister, Shira und Tova. Saul Perlmutter hett Physik an de Harvard University (Bachelor-Afsluss 1981) studeert un kreeg 1986 sien Doktertitel Ph.D. an de University of California, Berkeley mit en Arbeit to de Söök nah Supernovae. He weer van 1989 bi 1993 Wetenschapler an dat Center for Particle Astrophysics in Berkeley un is siet 1983 Wetenschapler an dat Lawrence Berkeley National Laboratory (siet 1999 as Senior Scientist un Gruppenleiter). Perlmutter leit dat Supernova Cosmology Project, en vun de beid Teams, de Enn’ vun de 1990er Johrenut en Meeten vun de Helligkeit vun feern Supernovae vun den Typ Ia up en Beschleunigung vun de kosmisch Expansion slooten hemm. Disse Opdecken weer Utlööser vun de hüüdig Söök nah de Natuur vun de Dunkle Energie. Perlmutter is an mehreren Beobachtungsprojekten
André-Ernest-Modeste Grétry, Vicomte de Grouchy (* 8. Februar 1741 in Lüttich; † 24. September 1813 in Montmorency (Val-d'Oise) bi Paris) weer en belgisch-franzööscher Komponist. Grétry kreeg eersten Musikünnerricht vun sien Vader, en Violinisten an de Karken St. Martin un St. Denis in Lüttich, wo André mit negen Johr Chorknabe wurr. In sien Memoiren erwähnt he de Strenge vun den Chorleiter Georges-Henri Wenick. He nehm eerst Cembalo- un Kompositschoonsünnerricht bi Nicolas Rennekin, later bi Henri Moreau, Kapellmeester an St. Paul. Grétry harr all mehrere Stücke komponeert, as he 1760 en Stipendium an dat „Lütticher Kolleg Darcis“ in Rom kreegt. Af 1762 hett he ünner Giovanni Battista Casali, den Kapellmeester vun de Lateran-Basilika, lehrt. Hier in Rom hett he en Confitebor komponeert, dat he nah Lüttich schickt, un för den röömschen Karneval 1765 dat Intermezzo (Oper) La Vendemmiatrice. He bestunn en Prüfung vör de renommeert «Accademia dei Filarmonici» in Bologna, vörbereit hett he sück dorför bi Padre Martini. Noch in Italien hett he söss Striekquartette komponeert, de he later in Paris als sien Opus 3 bekannt makt hett. 1766 leet he sück in Genf daal, wo he vun Musik- un Kompositschoonsünnerricht leev. Hier harr he den eersten Kuntakt to de franzöösch Musik.
Bastian Hellberg (* 27. Oktober 1962 in Hannober) is en ehmalger düütsch Footballspeler. De 1,87 m groot Hellberg speel meest immer in de Afwehr, wurr dorneben ok in't Middelfeld insett. He hett van 1983 bit 1990 insgesamt 78 Bundsligaspelen makt un 93 Partien in de 2. Liga för Hannover 96. Ansluutend wessel he för veer Johr to'n TuS Celle un 1994 hett he noch för den VfL Osnabrück speelt. Siet 2005 is Bastian Hellberg Verwaltensdirekter vun den Neddersassischen Footballverband. Bastian Hellberg in de Datenbank vun Fußballdaten.de
John Stuart Morisson (* 7. Dezember 1889 in Toronto; † 1. März 1975 in Toronto) weer en kanaadsch Schachspeler. He hett fiev Mal de kanaadsch Meesterschap alleen wunnen (1910, 1913, 1922, 1924 un 1926) un 1931 muss he sück den Titel mit Maurice Fox deelen. In dat Turnier vun New York 1913 keem he up den 12. Platz , 1918 an glieker Stäe up den 7. (un letzten) Platz. Bi den 17. Kongress vun den Engelschen Schachbund 1922 in London keem he up den 14. Platz un kunn in dit Turnier sogor sien Partie gegen Geza Maroczy winnen. Morrison speel bi de 8. Schacholympiade 1939 in Buenos Aires för Kanada an dat eerst Brett (+5, −6, =4). In dat Johr 2000 wurr he in de Canadian Chess Hall of Fame upnommen. 1918 hett he in New York Dawid Janowski slahn un 1922 in London neben Maroczy ok noch Max Euwe. Wenn man sien Historsch Elo-Tall togrunnen leggt, leeg he 1920 up den 21. Platz vun de Weltrangliste. Sien Partien up chessgames.com (englisch) Biographie mit Photo auf canadianchess.info (engelsch) John Stuart Morrison auf olimbase.org (engelsch) John Morrison up chessmetrics.com (engelsch)
De Begreep Neemaand (lat. Interlunium) betekent de Lichtgestalt (Maandphaas) vun’n Maand, wenn he nich mit fre’e Oog to sehn is. Dat is jümmer den, wenn de Maand twüschen de Eer un de Sünn steiht, sik also in Konjunkschoon mit de Sünn befinnt. Dat duert denn ruchweg 35 Stünnen bit de butere rechte Rand (oder de linke Rand, wenn vun de süüdlichen Eerdhälft ut keken warrt) wedder vun dat direkte Sünnlicht anstrahlt warrt. Disse Phaas warrt as dat Neelicht betekent. De Beteken Neemaand steiht dorför, dat sik de Maand schienbor nee maken deit. De letzt sichtbore Phaas vör den Neemaand warrt as Ooltlicht betekent. De Maandsiet, de na de Eer wiesen deit, warrt jümmer ok en beten vun dat Sünnlicht anstrahlt, dat vun de Eer reflekteert warrt (Eerdschien) un kriggt so ok to de Tiet vun’n Neemaand ’n beten Licht af. Dat in de Eerdatmosphäär streite Sünnlicht is aver heller as de Eerdschien vun’n Neemaand un överstrahlt em, so dat liekers nich mit dat fre’e Oog to sehn is. An’n Nachthimmel is de Neemaand al so nich to sehn, vunwegen dat he denn mit de Sünn tosamen ünner de Kimm steiht. Nipp un nau warrt defineert: Neemaand is de Tietpunkt, wenn
Roald Edgar Aas (* 25. März 1928 in Oslo; † 18. Februar 2012) weer en norweegsch Iesflinklöper. Aas weer as Iesflinklöper up de 1500 m besünners good. Bi de Olympisch Winterspelen 1952 in sien Heimatstadt Oslo wunn he över disse Streck mit 2:21,6 min de Bronzemedaille. Veer Johr later in Cortina d'Ampezzo kunn he kien Medaillen winnen. Över 1500 m keem he in 2:12,9 min Blots up Platz 10 un över 5000 m in 8:01,6 min up Platz 6. Aber he wurr in dat sülvig Johr in Hamar dat eenzig Mal in sien Karriere norweegsch Landsmeester in’t Iesflinkloop. In’ wiederen Johresverloop wunn he de norweegsch Meesterschapen in’t Radrennen up de Straat un up de Bahn. För dissen Spood in mehreren Sportoorten binnerhalv vun en Johr kreeg he 1956 den Egebergs Ærespris. . Ok bi internatschonalen Mehrkampsmeesterschapen kunn Aas mehrere Medaillen winnen. Bi de Mehrkampsweltmeesterschap 1958 in Helsinki wunn he de Bronzemedaille un ddormit de eenzig Weltmeesterschapsmedaille. Ok bi de Mehrkampseuropameesterschapen 1957 und 1960 beid in Oslos wunn he jeweils en Bronzemedaille. Bi de Olympisch Winterspelen 1960 in Squaw Valley kunn Aas sien gröttsten Spood fieren. Gemeensam mit den tietglieken Jewgeni Grischin wurr he in 2:10,4 min Olympiasieger över 1.500 m.
Walk Off the Earth (ok afkört as WOTE) is en Indie-Rock-Grupp ut Burlington, Ontario in Kanada. Grünnt hett sik de Grupp in’t Johr 2006. Se is Anfang 2012 weltwiet bekannt worrn mit en Coverversion vun dat Leed Somebody That I Used To Know, dat in’t Original vun den belgisch-austraalschen Musiker Gotye is. Anfang Januar harrn Walk off the Earth en viral Video vun de Version op Youtube instellt, dat in blots twee Weken ruchweg 35 Millionen mol opropen worrn is. Walk Off the Earth besteiht ut fief Lüüd: Gianni „Luminati“ Nicassio: E-Bass un Singer Ryan Marshall: E-Gitarr un Singer Sarah Blackwood: Singer Joel Cassady: Slagtüüch Mike Taylor: Keyboard un Singer († 2018) Dat eerste Album vun de Grupp is 2008 ünner den Titel Smooth Like Stone on a Beach bi CDBY rutukamen, en tweet Album weer 2010 as MP3-Download bi Slapdash Records publizeert. Walk Off the Earth hett bit nu vör allen Leder vun annere Künsters covert, as to’n Bispeel vun Adele oder LMFAO. As Gianni Nicassio dat Leed Somebody That I Used To Know in’t Radio höört harr, keem em de Infall, dat Leed na’t Vörbild vun Karma Polcie vun Radiohead to covern. Ünner Bedeeligen vun de Singersche Sarah
The Wrong Man is de Titel vun en US-amerikaanschen Kriminalfilm ut dat Johr 1956, den Alfred Hitchcock na den Roman The True Story of Christopher Emmanuelle Balestrero vun Maxwell Anderson in swart-witt dreiht hett. Christopher Emmanuel Balestrero, allgemeen „Manny“ nöömt, is es Börger vun New York, de as Barmusiker in’n Stork Club sien Ünnerhalt verdeent un sik nie wat to Schullen kamen laten hett. He gifft sik Möh, sien Fro un sien beiden Kinner dör’t Leven to bringen, ok wenn dat Geld tomeist teemlich klamm is. Een Dag will he sien Versekerung belehn, vunwegen dat he Geld bruukt, üm sien Fro na’n Tähndokter schicken to künnen. Dor warrt he vun de Anstellten verkehrterwies as en Mann kennt, de korte Tiet vörher en Roov veröövt hett. Vör sien Huus warrt he vun de Polizei fastnahmen un anklaagt, den Roov begahn to hebben. De Polizei stellt em mit mehrere Saken op de Proov, üm to kieken, dat he schullig is oder nich. To’n Bispeel mutt he wat opschreven, wat ok de Deder schreven hett un maakt dorbi den glieken Fehler as he. Un ok all Ogentügen sünd sik seker, em eendüdig as den Deder weddertokennen. Blots mit de Help vun sien Familie,
The Wrong Man betekent The Wrong Man, Film vun Fred Kelsey ut dat Johr 1917, The Wrong Man, Film vun Alfred Hitchcock ut dat Johr 1956, The Wrong Man, Film vun Jim McBride ut dat Johr 1993. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Franz Julius Grabe (* 12. März 1843 in Olenbrook; † 30. März 1923 in de Worth) weer en plattdüütschen Schriever. Grabe is 1843 as Söhn von en Schoolmeester in dat Webersche Huus an’n Markt in Olenbrook boren un hett von 1860 af an in Deppelt en Lehr as Koopmann maakt. Later hett he as Koopmann in de Worth leevt un dor 1882 ok de Postagentur övernahmen. Den Laden hett he 1902 opgeven un von de Tied an as Schriever arbeidt. Texten von em sünd ok in de Plattdütsche Post in New York rutkamen. Grabe is 1923 doodbleven un op’n Karkhoff von de Worth begraven worrn. Sien Graff is nich mehr dor, aver de Heimatvereen Worth hett dor 1992 en Gedenksteen opstellt. 1913 hett he dat Prüüßsche Verdeenstkrüüz in Sülver kregen. In de Worth heet vondaag de Franz-Grabe-Straat na em. Dit un dat in Hadler Platt. Großgebauer, Celle 1877 Van de Elwkant ut Hadelnland. Großgebauer, Celle 1880 Hanne oder De Köster as Freewarber. Richter, Hamborg 1880 Fritz Reuter. Schulze, Celle 1885 Ut ole un nee Tiden. Otterndorf 1886 Ut’n Volksleben. Großgebauer, Celle 1889 Ut Marsch un Moor. Großgebauer, Celle 1894 Hein un Lotte oder: De Leew in de Kök. G. Danner,
Olenbrook is en Oort in de Gemeen Cuxhoben in’n Landkreis Cuxhoben, Neddersassen. Olenbrook liggt in de Masch glieks bi de Münn von de Elv in de Noordsee. De Naveröörd sünd Wehldörp un Müggendörp in’n Oosten, de Worth in’n Süden, dat Westerenn von de Worth in’n Süüdwesten un Groden in’n Noordwesten. Dat Westerenn von Olenbrook liggt so twee Kilometer na’n Westen dicht bi Groden. Bi Olenbrook münnt de Braak in de Elv. An de Münn gifft dat en lütten Haven un den Lüchttoorn Dicke Berta. In de Neegd steiht ok de Slanke Anna, 1280 warrt dat eerste Maal in de Oorkunnen von en Pastoor in Olenbrook snackt. De Maschbuurn in Olenbrook weren in’n Vergliek temlich riek, wat ok an de prächtige Kark to kennen weer. Olenbrook hett fröher to dat egenstännige Land Hadeln tohöört un von 1852 af an denn to dat Amt Oterndörp. 1885 is de Oort Deel von’n Kreis Hadeln worrn un 1932 von’n Landkreis Land Hadeln. 1977 is dat denn an’n Landkreis Cuxhoben kamen. Bi de Kark steiht ok de Villa Gehben, de 1908 von Ernst Gehben boot worrn is, de von Olenbrook na Amerika utwannert weer, Geld maakt harr un denn na Olenbrook trüggkeem. 1958 hebbt Gehben
Olenwoold is en Oort in de Gemeen Cuxhoben in’n Landkreis Cuxhoben, Neddersassen. Olenwoold liggt in Wusten an’n Rand von de Cuxhobener Küstenheid na de Masch hen. De Naveröörd sünd Süderwisch un Cuxhoben in’n Noorden, Groden in’n Noordoosten, de Westerennen von Olenbrook un de Worth in’n Oosten, Franzenborg un Godendörp in’n Süden, Ox in’n Süüdwesten, Berensch un Arensch in’n Westen un Holt un Spangen in’n Noordwesten. Olenwoold kummt toeerst 1282 as Wolde in de Oorkunnen vör, as dat Klooster Millm na Olenwoold kamen is. Dormaals hett dat de Kapell von dat Hillige Krüüz geven, in de ok en Splinter von dat Krüüz, an dat Jesus Christus nagelt worrn is, to sehn wesen hebben schall. Disse Kapell is twüschen 1590 un 1629 verswunnen. Hertog Erik I. von Sassen hett de Kaspels Groden un Olenwoold 1324 bi Wolderik Lapp in Pand geven. 1334 weer dat mit dat Klooster toenn, de Nunnen sünd mit dat Klooster na Niewohl ümtagen. 1348 warrt de Oort denn in en annere Oorkunn al Oldenwolde nöömt. 1885 is Olenwoold tohoop mit dat ganze Amt Dorum Deel von’n Kreis Leh worrn. As de Kreis Leh 1932 denn Deel von’n Kreis Wersermünn worrn is, hett dat Dörp dat nich mitmaakt un
Wusterheid is en Oort in de Gemeen Wuster Noordseeküst in’n Landkreis Cuxhoben, Neddersassen. Dat höört binnen de Gemeen to de Oortschop Noordholt. Wusterheid liggt op de Geest an’n Rand von Wusten (op de Wuster Heid, na de de Oort sien Naam kregen hett). Glieks blangen den Flegerplatz Noordholt. De Naveröörd sünd Godendörp un Köstersweg in’n Noordoosten, Wanhöden in’n Süüdoosten, Millm in’n Süden, Knill in’n Süüdwesten, Noordholt in’n Westen un Ox in’n Noordwesten. In de Heid bi Noordholt is 1912 en Luftschipp-Haven anleggt worrn. Nadem dat Düütsche Riek aver den Eersten Weltkrieg verloren hett, sünd de militärschen Anlagen 1921 demonteert worrn. As Naklapp von’n Krieg müss dat Riek in’n Verdrag von Versailles ok dat Rebeed von’n Poolschen Korridor an Polen afgeven. Ut disse Rebeden sünd nu veel Düütsche wegtagen. 1200 Lüüd ut disse Rebeden sünd 1922 denn op dat Gelänn von’n vörherigen Luftschipp-Haven ünnerkamen, hebbt sik ansiedelt un dat Land in Kultur nahmen. 1924 hebbt de Gemenen Noordholt, Dieksenn, Wanhöden un Spiek Land afgeven, ut dat denn de ne’e Gemeen Wusterheid billt worrn is. De Gemeenraad von de Gemeen is an’n 3. November 1924 dat eerste Maal tohoopkamen. Aver al 1935 hett dat Militär dat Gelänn wedder in Beslag nahmen, üm
Johann Diedrich Plate (Schrieversnaam Lüder Woort; * 18. Januar 1816 in Masen; † 12. Februar 1902 in Groden) weer en plattdüütschen Schriever. Plate is 1816 in Masen boren. Siene Öllern sünd 1824 mit em na Karkwist trocken un he hett later dat Seminar in Stood besöcht. He weer Schoolmeester in’t Breemsche, güng en poor Johr na Amerika un weer denn von 1848 af an Schoolmeester in Wusten un Hadeln un von 1869 bet 1888 in’n Kreis Oterndörp. He is denn an Groden ümtagen un dor 1902 doodbleven. Dietrich un Meta oder Wo de Weierbarg herkummt. En old plattdütsch Dönjen. Jänecke, Hannover 1858 Plattdeutsche Dichtungen. J. Kühtmann, Bremen 1861 List vun plattdüütschen Schrievers Johann Diedrich Plate in de Datenbank Die niederdeutsche Literatur (hoogdüütsch)
Rudolf Eckart (* 1. Dezember 1861 in Schönebeck; † 12. Januar 1922 in Nörten) weer en düütschen Schriever. Eckart is 1861 as Söhn von Theodor Eckart in Schönebeck in de Prignitz boren. He hett Theologie an de Universität Göttingen un Philosophie an de Universität Griepswoold studeert. von 1887 af an weer he Rutgever von dat Norddeutsche Journal. Nadem sien Vader 1893 doodbleven weer, hett he dat Leid över dat Weetkinnerhuus in Nörten von em övernahmen. Am kurischen Haff - Die Ohrfeigen. Zwei Erzählungen für die reifere Jugend. 1887 Niederdeutsche Sprichwörter und volkstümliche Redensarten. Appelhans & Pfennigstorff, Bruunswiek 1893 Allgemeine Sammlung niederdeutscher Rätsel. Nebst einigen anderen mundartlichen Rätselaufgaben und Auflösungen. Weigel, Leipzig 1894 Geschichte der Familie Eckart. 1903 Der Jugend Lust. 1908 Handbuch zur Geschichte der plattdeutschen Literatur. Niedersachsen-Verlag (Schünemann), Bremen 1911 Rudolf Eckart in de Datenbank Die niederdeutsche Literatur (hoogdüütsch)
Sep Vanmarcke (* 28. Juli 1988 in Kortrijk) is en ehmalger belgisch Radrennfohrer. Sep Vanmarcke keem 2007 up den darten Platz bi de U23-Utdragen vun de Flannern-Rundfohrt. Siet 2008 fohrt he för dat belgisch Continental Team Jong Vlaanderen-Bauknecht. In sien eerst Johr dor wunn he een Deelstreck bi de Ronde van Vlaams-Brabant. In dat nächst Johr wunn he de Challenge de Hesbaye un een Deelstreck bi de Tour du Haut Anjou. Siet 2009 fohrt ok sien öllere Bröer Ken Vanmarcke för de Mannschap Jong Vlaanderen-Bauknecht. Sien gröttste Spood weer de Sieg 2012 bi dat Rennen Omloop Het Nieuwsblad (vör Tom Boonen un Juan Antonio Flecha). An'n 7. Juli 2023 geev Vanmarcke – wegen Hartrhythmusstörungen – sien sofortiges Karriere-Ende as Radprofi bekannt. Tovör harr he in't Fröhjohr noch bi dat Rennen Gent–Wevelgem den darten Platz achter Christophe Laporte un Wout van Aert beleggt. 2009 een Deelstreck Tour du Haut Anjou 2012 Omloop Het Nieuwsblad 2013 GP Impanis 2014 een Deelstreck Tour of Norway een Deelstreck Tour of Alberta 2016 Gesamtwertung un een Deelstreck Ster ZLM Toer 2017 Punktewertung Öösterriek-Rundfohrt 2019 een Deelstreck Tour du Haut-Var Bretagne Classic – Ouest-France 2008 Davitamon-Lotto-Jong Vlaanderen 2009 Jong Vlaanderen-Bauknecht (bis 31.07.) 2009 Topsport Vlaanderen-Mercator (ab
Rolf Hornig (* 25. Februar 1919 in Rüstringen; † 22. November 2006 in Westerstäe) weer en düütsch Politiker (SPD) un ehmalg Liddmaat vun den Neddersasschen Landdag. Nah dat Enn vun sien Volksschooltiet un nah den Besöök vun eenig wiederführend Klassen hett Hornig en Lehr as Versekerungskoopmann makt, de he ok bestahn hett. Dornah weer he as Angestellter bi en Versekerungsünnernehmen in Arbeit. 1939 wurr he to dat Militär (Heer) inberoopen. In März 1945 is he in Russland verwund wurrn un wurr ut de Wehrmacht deenstuntauglich entlaaten. Hornig weer nah den Krieg Angestellter bi de Stadtwarken Willemshaven. Her övernehm verscheeden politisch Positschonen un wurr denn Kreisvörsitter vun de SPD in Willemshaven un Liddmaat vun den SPD-Bezirksvörstand Weser-Eems. Van’ 6. Mai 1955 bit 5. Mai 1959 weer he Liddmaat vun de Neddersasschen Landdag (2. Wahlperiood), de SPD-Fraktschoon hörr he bit to’n 5. Mai 1956 an, dornah weer he fraktschoonslos. Hornig weer verheiraadt un hett twee Kinner. He weer ok as Schriever tätig. Barbara Simon: Abgeordnete in Niedersachsen 1946–1994: Biographisches Handbuch, 1996, Seite 175 DNB-Katalog Personennaamdatei
Wulfila (Utspraak: [ˈvʊlfila], op Gootsch "lütten Wulf", ursprünglich woll "to Wulf tohören", op Latiensch Ulfilas), boren üm 311 un doodbleven 383, weer een vun de eersten, mööglicherwies ok de eerste Bischop vun de Terwingen, gootsch Visigoten nöömt. Sien christlichen kappadookschen Vörfohren weren vun Goten in't 3. Johrhunnert versleppt worrn, he sülven weer Goot oder Halvgoot. De Rieksbischop vun Konstantinopel, Eusebios vun Nikomedia, wieh Wulfila op't laatste 341 in Antiochia to'n "Bischop vun de Christen in't gootsche Land". Bet 348 weer Wulfila missioneren in't dunntomalen Herrschapsrebeed vun de Westgoten an de ünnere Donau dädig. De denn opkamen Wedderstand in de Völkers gegen de christlichen Missionnerensversöken verdreev Wulfila un annere Heidenchristen to de Römers, de jem bi Nikopolis (in't hüdige Noordbulgarien) ansedeln. In't Exil hett Wulfila en Schrift för dat Gootsche rutfunnen; Gootsch weer bet dorhen en meist schriftloos Spraak. Blots enkelte Inschriften un maagsche Texten worrn bet dorhen in Runen fasthalen. Wulfila is 383 direktemang na sien Ankunft in Konstantinopel doodbleven, 'neem Kaiser Theodosius I. en Versammeln vun verschedenen Karkenparteien inberopen harr. He liggt ok dor begraven. He hett Jesus Christus mit de germaanschen Sohn-Vader-Verhältnis vergleken, dat op Oordigkeid, Ünnerorrnen un Tro opboot weer. Wulfila stimm in sien Christologie mit de
Süderwisch betekent Süderwisch, Oort in de Gemeen Cuxhoben in’n Landkreis Cuxhoben, Neddersassen, Süderwisch, Oort in de Gemeen Oterndörp in’n Landkreis Cuxhoben, Neddersassen, Süderwisch, Oort in de Gemeen Volsemenhusen in’n Kreis Dithmarschen, Sleswig-Holsteen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Süderwisch is en Deel von de Gemeen Cuxhoben in’n Landkreis Cuxhoben, Neddersassen. De Oort billt binnen Cuxhoben tohoop mit Westerwisch de Oortschop Süderwisch-Westerwisch. Süderwisch liggt in de Masch, hett mit’n Drangst aver ok en Geestinsel. Na Westen hen slütt sik denn de Geest von de Hoge Lieth an. De Naveröörd sünd Westerwisch un Cuxhoben in’n Noorden, Groden in’n Oosten, Olenwoold in’n Süden, Holt un Spangen in’n Süüdwesten un Sahlenborg in’n Noordwesten. De Naam Süderwisch weer toeerst de Naam von de Wischen in’n Süden von Ritzbüttel. Dör de Wischen lööp de Weg (later Schossee) na Olenwoold. Langs dissen Weg hett dat denn en poor enkelte Hööv geven, de denn ok Süderwisch heten hebbt. Süderwisch hett sik 1873 mit Westerwisch to een Gemeen tohoopdaan un de Gemeen Süderwisch-Westerwisch billt. Na’n Westen to liggt as Geestinsel in de Masch de Drangst. De Drangst weer bet in’t 19. Johrhunnert noch en leddig Feld, vondaag is dat en Wahnrebeed. De Wischen twüschen Drangst un de Schossee sünd denn na’n Tweten Weltkrieg beboot worrn. In’n Süden von’n Drangstweg liggt dat Boomviddel, in dat de Straten na Bööm nöömt sünd, un in’n Noorden dat Oostprüßenviddel, in dat de Straten na Strööm un Öörd in de Oostrebeden nöömt
De Kugelbaak is en 30 m hoog Seeteken ut Holt, steiht in Döös un is dat Wohrteken von Cuxhoben. De Baak liggt an dat büterste Enn von dat Elv-Werser-Dreeeck un ganz in’n Noorden von Neddersassen. De Baak an de Noordsee kenntekent de Münn von de Elv, de hier 18 km breed is. De Baak is wohrschienlich 1703 von’n Lootseninspekter Paul Allers opstellt worrn, nadem en Stormflood de Boomgrupp wegspöölt harr, de hier vördem stahn harr un as Peilpunkt bruukt worrn is. Von 1853 af an hett in de Baak denn ok nachtens jümmer en Füür brennt. In’n Düütsch-Franzööschen Krieg 1870 un in’n Eersten Weltkrieg 1914 hebbt se de Baak afboot, dat de Feend sik dor nich an orienteren kunn. 1924 hebbt se ehr denn wedder neet opstellt. Na 1878 weer de Kugelbaak bloots noch Reserve, denn in de Elvmünn leeg nu en Füürschipp. 1900 hett Jonathan Zenneck för en Tied en Küstenfunkstell in de Kugelbaak inricht. 2002 hett de Stadt Cuxhoben de Kugelbaak, de nu nich mehr as Seeteken bruukt warrt, övernahmen. De Baak is as Denkmaal schuult. De Kugelbaak is ok in dat Wapen von Cuxhoben afbillt. Kugelbaak. Mehr Biller, Videos oder Audiodateien to’t Thema gifft dat bi Wikimedia
Köstersweg is en Oort in de Gemeen Cuxhoben in’n Landkreis Cuxhoben, Neddersassen. Bi Köstersweg höört ok de Oort Lüderskoop bi. Köstersweg un Lüderskoop liggt all beid in de Masch. De Naveröörd sünd dat Westerenn von de Worth in’n Noorden, de Worth sülvs in’n Noordoosten, dat Süderenn von de Worth un de Lee in’n Oosten, Füürsteed in’n Süüdoosten, Wanhöden in’n Süden, Wusterheid in’n Süüdwesten un Godendörp un Franzenborg in’n Noordwesten. De Oort hett fröher Westermoor heten un to dat Wittenbartelsdeel von de Kaspelgemeen Worth höört. Nadem Johann Hinrich Köster den Westermoorweg hett utboon laten, hebbt se, üm Köster to ehren, den Oort 1919 den Naam Köstersweg geven. Lüderskoop kummt 1307 as Luderscope toeerst in de Oorkunnen vör. Dat is een von de -koop-Öörd un en oold Wortendörp, dat dorüm wohrschienlich al grünnt worrn is, ehrdem de Masch indiekt worrn is. Lüderskoop harr en egen Kapell Tom Hilligen Geist. Disse Kapell is aver na en Fehde twischen den Arzbischop von Bremen un de Hadlers un na de Reformation verloren gahn. De Lüderskoper Altor steiht vondaag in de St.-Jacobi-Kark in de Worth. Köstersweg is evangeelsch-luthersch präägt un höört to dat Kaspel von de St.-Jacobi-Kark in de Worth. De Schützenvereen is 1950 grünnt worrn.